text: বিচারপতি মোহাম্মদ আবদুর রউফ (জন্ম: ১ ফেব্রুয়ারি ১৯৩৪) একজন বাংলাদেশী আইনজীবী ও বিচারপতি। তিনি অ্যাডভোকেট হিসাবে কর্মজীবন শুরু করেন এবং তারপরে হাইকোর্ট বিভাগের অতিরিক্ত বিচারক হন। তারপরে তিনি আদালতের আপিল বিভাগের বিচারক হন। পরবর্তীকালে বাংলাদেশের তত্কালীন রাষ্ট্রপতি তাকে প্রধান নির্বাচন কমিশনার হিসাবে নিযুক্ত করেছিলেন। তিনি বর্তমানে ফারিস্ট ইসলামিক লাইফ ইন্স্যুরেন্স কো লিমিটেড এবং প্রাইম ইসলামী লাইফ ইন্স্যুরেন্সের শরিয়াহ উপদেষ্টা। রাউফ জাতীয় শিশু সংগঠন ফুলকুঁড়ি আসরের সভাপতির দায়িত্বও পালন করেছেন।
  
  জন্ম ও প্রাথমিক জীবন 
  বিচারপতি মোহাম্মদ আবদুর রউফ ১ ফেব্রুয়ারি ১৯৩৪ সালে ময়মনসিংহে জন্মগ্রহণ করেন। প্রাইমারী ও মাধ্যমিক পর্যায়ে বৃত্তি পেয়ে ময়মনসিংহ জিলা স্কুল থেকে ১৯৫১ সালে কৃতিত্বের সাথে ম্যাট্রিকুলেশন, আনন্দ মোহন কলেজ থেকে আই, এস, সি ও বি, এস, সি ডিগ্রী; সরকারি বৃত্তি নিয়ে ময়মনসিংহ টিচার্স ট্রেনিং কলেজ থেকে বি,এড ও এম এ, ইন এডুকেশন ডিগ্রী, ঢাকা বিশ্ববিদ্যালয় থেকে আন্তর্জাতিক সম্পর্ক বিষয়ে এম,এ ও এল,এল,বি ডিগ্রী লাভ করেন।
  
  কর্মজীবন 
  জানুয়ারী ১৯৬২ সালে তদানীন্তন ঢাকা হাইকোর্টে আইন-ব্যবসায় নিয়োজিত হন। ১৯৭০ সালে তৎকালীন পাকিস্তান সুপ্রীম কোর্টের আইনজীবী হিসেবে তালিকাভুক্ত হয়ে প্রণীত আইনানুসারেই স্বাধীন বাংলার সুপ্রীম কোর্টের আইনজীবী হিসেবেই ২৯ জানুয়ারি ১৯৮২ সালের হাইকোর্ট বিভাগের বিচারক নিযুক্ত হন। ২৫ ডিসেম্বর ১৯৯০ সালে বাংলাদেশের প্রধান নির্বাচন কমিশনার নিযুক্ত হয়ে এপ্রিল ১৯৯৫ পর্যন্ত দায়িত্ব পালন করে পুনরায় হাইকোর্ট বিভাগে বিচারক হিসেবে কাজ করাকালীন জুন ১৯৯৫ সালে আপীল বিভাগের বিচারক নিযুক্ত হয়ে ১ ফেব্রুয়ারি ১৯৯৯ সালে অবসর গ্রহণ করেন। তিনি জাতীয় শিশু-কিশোর সংগঠন ‘ফুলকুঁড়ি আসর’-এর কেন্দ্রীয় সভাপতি।
  
  তথ্যসূত্র 
  
  বিষয়শ্রেণী:বাংলাদেশের প্রধান নির্বাচন কমিশনার
  বিষয়শ্রেণী:ময়মনসিংহ জেলার ব্যক্তি
  বিষয়শ্রেণী:বাংলাদেশী বিচারক
  বিষয়শ্রেণী:জীবিত ব্যক্তি
  বিষয়শ্রেণী:১৯৩৪-এ জন্ম
title: আবদুর রউফ (বিচারপতি)